CELEX: 32004D0762
Language: el
Date: 2004-11-12 00:00:00
Title: 2004/762/ΕΚ Απόφαση της Επιτροπής, της 12ης Νοεμβρίου 2004, για την τροποποίηση της απόφασης 2003/828/ΕΚ σχετικά με τις μετακινήσεις ζώων από απαγορευμένες ζώνες και μέσα σε αυτές στην Ισπανία και την Πορτογαλία, σε σχέση με τον καταρροϊκό πυρετό του προβάτου στην Ισπανία [κοινοποιηθείσα υπό τον αριθμό Ε(2004) 4398]Κείμενο που παρουσιάζει ενδιαφέρον για τον ΕΟΧ

13.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 337/70
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Νοεμβρίου 2004
   για την τροποποίηση της απόφασης 2003/828/ΕΚ σχετικά με τις μετακινήσεις ζώων από απαγορευμένες ζώνες και μέσα σε αυτές στην Ισπανία και την Πορτογαλία, σε σχέση με τον καταρροϊκό πυρετό του προβάτου στην Ισπανία
   [κοινοποιηθείσα υπό τον αριθμό Ε(2004) 4298]
   (Κείμενο που παρουσιάζει ενδιαφέρον για τον ΕΟΧ)
   (2004/762/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου (1), και ιδίως το άρθρο 8 παράγραφος 2 στοιχείο δ), το άρθρο 9 παράγραφος 1 στοιχείο γ) και το άρθρο 12,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφοι 3 και 4,
   Εκτιμώντας τα ακόλουθα:
   
               (1)
            
            
               Η απόφαση 2003/828/ΕΚ της Επιτροπής, της 25ης Νοεμβρίου 2003, για τις ζώνες προστασίας και εποπτείας σε σχέση με τον καταρροϊκό πυρετό του προβάτου (3), εκδόθηκε με βάση την επικρατούσα κατάσταση στις περιοχές της Κοινότητας που έχουν πληγεί από τον καταρροϊκό πυρετό του προβάτου. Η εν λόγω απόφαση οριοθετεί τις ζώνες προστασίας και εποπτείας (εφεξής «απαγορευμένες ζώνες») οι οποίες αντιστοιχούν σε ειδικές επιδημιολογικές καταστάσεις και θεσπίζει τους όρους υπό τους οποίους μπορούν να προβλεφθούν εξαιρέσεις από την απαγόρευση εξόδου που θεσπίστηκε με την οδηγία 2000/75/ΕΚ για ορισμένες μετακινήσεις ζώων, σπέρματος, ωαρίων και εμβρύων τους μέσα στις εν λόγω ζώνες και από αυτές.
            
         
               (2)
            
            
               Για να περιοριστεί ο κίνδυνος εξάπλωσης του καταρροϊκού πυρετού του προβάτου, πρέπει να είναι δυνατή η επιβολή απαγόρευσης των μετακινήσεων μέσα στις ζώνες απαγόρευσης για επιδημιολογικούς λόγους.
            
         
               (3)
            
            
               Ανιχνεύθηκε πρόσφατα η κυκλοφορία του ιού του καταρροϊκού πυρετού του προβάτου στην Ανδαλουσία και στην Εστρεμαδούρα στη Νότια Ισπανία.
            
         
               (4)
            
            
               Σύμφωνα με την οδηγία 2000/75/ΕΚ και λαμβάνοντας υπόψη τη γεωγραφική, οικολογική και επιζωοτιολογική κατάσταση εκείνων των περιοχών της Ισπανίας όπου σημειώθηκαν τα πρόσφατα κρούσματα καταρροϊκού πυρετού του προβάτου, ο κατάλογος των απαγορευμένων ζωνών που ορίζονται στο παράρτημα I της απόφασης 2003/828/ΕΚ πρέπει να τροποποιηθεί ώστε να προστεθεί σε αυτόν μια νέα απαγορευμένη ζώνη η οποία θα περιλαμβάνει τις εν λόγω περιοχές. Η απόφαση 2003/828/ΕΚ θα πρέπει, ως εκ τούτου, να τροποποιηθεί αναλόγως.
            
         
               (5)
            
            
               Επιπλέον, μολονότι δεν έχουν σημειωθεί κρούσματα καταρροϊκού πυρετού του προβάτου στην Πορτογαλία, για λόγους επιδημιολογικής συνέπειας και οικολογικής συνέχειας, ορισμένες περιφέρειες στην Πορτογαλία πρέπει επίσης να προστεθούν στη νέα απαγορευμένη ζώνη. Επίσης, για να αποφευχθεί η εξάπλωση της νόσου, πρέπει να απαγορευτούν οι μετακινήσεις ζώων από το ισπανικό τμήμα της νέας απαγορευμένη ζώνης προς την Πορτογαλία.
            
         
               (6)
            
            
               Η οδηγία 90/425/ΕΟΚ ορίζει ότι μπορούν να εγκριθούν προσωρινά προστατευτικά μέτρα μετά την εκδήλωση επιζωοτίας στην Κοινότητα. Η απόφαση 2004/697/ΕΚ της Επιτροπής, της 14ης Οκτωβρίου 2004, σχετικά με ορισμένα προστατευτικά μέτρα κατά του καταρροϊκού πυρετού του προβάτου στην Ισπανία (4), εκδόθηκε σε συνέχεια της εκδήλωσης του καταρροϊκού πυρετού του προβάτου σε ορισμένες επαρχίες της Ισπανίας το 2004. Σύμφωνα με την απόφαση αυτή, τα εν λόγω μέτρα υποβλήθηκαν στη μόνιμη επιτροπή για την τροφική αλυσίδα και την υγεία των ζώων κατά τη διάρκεια της συνεδρίασής της στις 19 Οκτωβρίου 2004. Βάσει των πρόσφατων εξελίξεων, τα προστατευτικά μέτρα που λαμβάνονται με την απόφαση 2004/697/ΕΚ πρέπει να καταργηθούν και να αντικατασταθούν από την απόφαση 2003/828/ΕΚ, όπως τροποποιήθηκε από την παρούσα απόφαση.
            
         
               (7)
            
            
               Τα μέτρα που προβλέπονται στην παρούσα απόφαση θα πρέπει να αναθεωρηθούν στη συνεδρίαση της μόνιμης επιτροπής για την τροφική αλυσίδα και την υγεία των ζώων που έχει προγραμματιστεί για τις 11 Noεμβρίου.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2003/828/ ΕΚ τροποποιείται ως εξής:
   
               1.
            
            
               Στο άρθρο 1, το τρίτο εδάφιο αντικαθίσταται από το ακόλουθο κείμενο:
               «Η παρούσα απόφαση δεν επηρεάζει τις μετακινήσεις μέσα στις απαγορευμένες ζώνες που αναφέρονται στο άρθρο 2 παράγραφος 1 πρώτο εδάφιο, με την επιφύλαξη αντίθετων διατάξεων.»
            
         
               2.
            
            
               Στο άρθρο 2, η παράγραφος 1 αντικαθίσταται από το ακόλουθο κείμενο:
               «1.   Οι απαγορευμένες ζώνες Α, Β, Γ, Δ, Ε και ΣΤ οριοθετούνται όπως ορίζεται στο παράρτημα I.
               Οι εξαιρέσεις από την απαγόρευση εξόδου για αυτές τις ζώνες γίνονται μόνον σύμφωνα με τους όρους που ορίζονται στην παρούσα απόφαση.
               Στην περίπτωση της απαγορευμένης ζώνης ΣΤ που καθορίζεται στο παράρτημα I, απαγορεύονται οι μετακινήσεις ζώντων ζώων των ειδών που παρουσιάζουν ευπάθεια στον καταρροϊκό πυρετό του προβάτου από μια περιοχή της Ισπανίας στην Πορτογαλία εκτός εάν έχει χορηγηθεί άδεια από τις αρμόδιες αρχές.»
            
         
               3.
            
            
               Στο παράρτημα I, προστίθεται η ακόλουθη απαγορευμένη ζώνη ΣΤ:
               «Ζώνη ΣΤ
               
                            
                        
                        
                           ΙΣΠΑΝΙΑ:
                           
                                       —
                                    
                                    
                                       Επαρχίες Cádiz, Málaga, Sevilla, Huelva, Córdoba, Jaén, Cáceres, Badajoz
                                    
                                 
                                       —
                                    
                                    
                                       Επαρχία Toledo [οι comarcas (περιοχές) Oropesa, Talavera de la Reina, Belvis de Jara και Los Navalmorales]
                                    
                                 
                                       —
                                    
                                    
                                       Επαρχία Ciudad Real (οι comarcas Horcajo de los Montes, Piedrabuena, Almadén και Almodóvar del Campo).
                                    
                                 
                     
                            
                        
                        
                           ΠΟΡΤΟΓΑΛΙΑ:
                           
                                       —
                                    
                                    
                                       Περιφερειακή διεύθυνση γεωργίας του Alentejo: τα concelhos (δήμοι) Niza, Castelo de Vide, Marvão, Ponte de Sor, Crato, Portoalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos· Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (ανατολικά της A2, οι freguesias (κοινότητες) Santa Susana, Santiago και Torrão) Gavião (feguesias Gavião, Atalaia, Margem και Comenda)
                                    
                                 
                                       —
                                    
                                    
                                       Περιφερειακή διεύθυνση γεωργίας του Ribatejo e Oeste: τα concelhos Montijo (freguesias Canha, S. Isidoro de Pegões και Pegões), Coruche, Salvaterra de Magos, Almeirim, Alpiarça, Chamusca, (freguesias Pinheiro Grande, Chamusca, Ulme, Vale de Cavalos, Chouto και Parreira), Constância (freguesia Sta Margarida de Coutada), Abrantes (freguesias Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós και Bemposta).»
                                    
                                 
                     
         Άρθρο 2
   Η απόφαση 2004/697/ΕΚ καταργείται.
   Άρθρο 3
   Η παρούσα απόφαση εφαρμόζεται από τις 16 Νοεμβρίου 2004.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Νοεμβρίου 2004.
      
         
            Για την Επιτροπή
         
         David BYRNE
         
         
            Μέλος της Επιτροπής
         
      
   
   
      (1)  ΕΕ L 327 της 22.12.2000, σ. 74.
   
      (2)  ΕΕ L 224 της 18.8.1990, σ. 29· οδηγία όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (3)  ΕΕ L 311 της 27.11.2003, σ. 41· απόφαση όπως τροποποιήθηκε τελευταία από την απόφαση 2004/550/ΕΚ (ΕΕ L 244 της 16.7.2004, σ. 51).
   
      (4)  ΕΕ L 316 της 15.10.2004, σ. 96.